**OBEC JALOVÁ**

Obecné zastupiteľstvo v Jalovej podľa § 4 ods. 3 písm. h) a n), § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a podľa § 2 ods. 4, 5 a 6 zákona č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov **v y d á v a** pre územie obce Jalová toto

**VŠEOBECNE ZÁVÄZNÉ NARIADENIE**

**OBCE JALOVÁ**

**č. 3/2022**

**o zákaze predaja, podávania a požívania alkoholických nápojov na vymedzených verejných priestranstvách obce Jalová**

Návrh VZN vyvesený na úradnej tabuli obce dňa: 26.05. 2022

Návrh VZN zverejnený na elektronickej úradnej tabuli obce dňa: 26.05. 2022

Lehota na predloženie pripomienok k návrhu VZN do (včítane): 06.06 2022

Doručené pripomienky v počte: 0

Vyhodnotenie pripomienok k návrhu VZN uskutočnené dňa: -

Vyhodnotenie pripomienok k návrhu VZN doručené poslancom dňa: -

VZN schválené Obecným zastupiteľstvom v Jalovej dňa 09.06.2022 uznesením č. 73/2022

VZN vyvesené na úradnej tabuli obce dňa: 10.06.2022; zvesený dňa 01.07.2022

VZN zverejnené na elektronickej úradnej tabuli obce: od 10.06.2022 do 30.06.2022

 VZN zverejnené na internetovej stránke obce dňa: 10.06.2022

 **VZN nadobúda účinnosť dňom 01.07.2022**

 Radoslav Michalčin

starosta obce

**§ 1**

**Úvodné ustanovenie**

Účelom tohto všeobecne záväzného nariadenia (ďalej len „nariadenie“) je zákaz predaja, podávania a požívania alkoholických nápojov z dôvodu ochrany verejného poriadku na verejných priestranstvách určených v § 3 ods. 1 tohto nariadenia.

**§ 2**

**Vymedzenie základných pojmov**

1. Alkoholickými nápojmi na účely tohto nariadenia sú všetky liehoviny definované osobitným zákonom[[1]](#footnote-2).
2. Verejným priestranstvom na účely tohto nariadenia sú miesta určené osobitným predpisom[[2]](#footnote-3)v katastrálnom území Jalová, najmä miestne komunikácie, parkoviská, trávniky, a športovo-rekreačné zóny, zastávky autobusovej dopravy, objekty občianskej vybavenosti a ich okolia.

**§3**

**Zákaz predaja, podávania a požívania alkoholických nápojov**

1. V súlade s ustanovením § 2 ods. 4, 5 a 6 zákona č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov sa zakazuje predaj, podávanie a požívanie alkoholických nápojov v dňoch pondelok až nedeľa na týchto verejných priestranstvách na území obce Jalová:
	1. na uliciach, miestnych komunikáciách a parkoviskách,
	2. na trávnikoch verejnej zelene,
	3. v priestoroch autobusových zastávok,
	4. v areáli obecného cintorína.
2. Zákaz podľa ods. 1 tohto §-u sa nevzťahuje na:
	1. verejné podujatia organizované alebo spoluorganizované Obcou Jalová, príp. jeho organizáciami, alebo s jeho súhlasom.
3. V odôvodnených prípadoch, pri jednorazových alebo krátkodobých akciách celo obecného významu vydá Obce Jalová rozhodnutie o obmedzení alebo zákaze predaja, podávania alebo požívania alkoholických nápojov v pohostinských zariadeniach a v predajniach potravín, a z dôvodu ochrany verejného poriadku aj podávanie alebo požívanie alkoholických nápojov aj na iných verejne prístupných miestach v zmysle osobitného zákona[[3]](#footnote-4), ak o to požiada organizátor podujatia alebo Policajný zbor.

**§ 4**

**Záverečné ustanovenie**

Toto všeobecne záväzné nariadenie bolo schválené uznesením Obecného zastupiteľstva v Jalovej...... dňa .................. a nadobúda účinnosť ............................

Radoslav Michalčin

 starosta obce

1. *§ 1 zákona č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov.* [↑](#footnote-ref-2)
2. *§ 2b ods. 1 zákona č. 369/1990 Zb. o obecnom zriadení v znení neskorších predpisov.* [↑](#footnote-ref-3)
3. *§ 17 ods. 9 zákona č. 1/2014 Z. z. o organizovaní verejných športových podujatí a o zmene a doplnení niektorých zákonov v znení neskorších predpisov* [↑](#footnote-ref-4)